Loveeeeeee Song

Loveeeeeee Song (בעברית: שיר אהבהההההה או שיר אהבה) הוא שיר של הזמרת הברבדית ריהאנה מתוך אלבומה השביעי, Unapologetic. השיר הוא בהשתתפות הראפר פיוצ'ר, שגם היה שותף לכתיבה של השיר יחד עם ריהאנה. השיר יצא ב-3 באפריל 2013 כסינגל הרביעי מתוך האלבום. השיר יצא כסינגל בבריטניה בלבד. השיר גם היה כלול ברשימת השירים של סיבוב ההופעות העולמי של ריהאנה, Diamonds World Tour.

השיר זכה לשבחים רבים. חלק מהמבקרים החמיאו על השירה של ריהאנה וכינו את השיר "רצועה בולטת לעין", ואחרים קראו לשיר "דואט נוגע ללב". השיר דורג במקום 55 במצעד הפזמונים האמריקאי בילבורד הוט 100 ובמקום 17 במצעד ה-R&B של בריטניה. 

בעקבות יציאת האלבום, דורג "Loveeeeeee Song" במקום 100 במצעד הבילבורד הוט 100. השיר עלה למקום 88 בשבוע השני שלו, ולמקום 63 בשבוע השלישי שלו. בנוסף, דורג השיר במקום 14 במצעד שירי האר אנד בי/היפ הופ הכי חמים האמריקאי בשל הורדות דיגיטליות רבות. בבריטניה, הגיע השיר למקום 17 במצעד ה-R&B הבריטי.

בארצות הברית, קיבל את תואר הפלטינה, על מכירות של למעלה ממיליון עותקים במדינה.

קישורים חיצוניים

הערות שוליים 

שירי ריהאנה
שירי פיוצ'ר
שירים באנגלית
שירים שנכתבו על ידי ריהאנה
בלדות R&B עכשוויות
סינגלים בהוצאת דאף ג'אם